laion/Wikipedia-Exotic huggingface dataset:
ארכיאולוגיה ימית, פרקי מבוא

ארכיאולוגיה ימית, פרקי מבוא, ספרו של ד"ר אבנר רבן בהוצאת משרד הביטחון - ההוצאה לאור, ספריית האוניברסיטה המשודרת 1987, עוסק בארכאולוגיה ימית – תחום מדעי העוסק בחשיפת שרידי העבר בערי נמל וביישובים ששכנו לחוף הים, וכן בשרידים הנמצאים מתחת לפני הים כגון ספינות טרופות. דיסציפלינה זו בארכאולוגיה עוסקת גם בכל הנושאים הקשורים לסחר ימי, תקשורת ימית, לוחמה ימית, כלכלה ותעשייה הקשורה לנמלים, וכן ביחסי גומלין שבין מרכזי תרבות רחוקים. הספר מתאר את השיטות והטכניקות שבן משתמשת הארכאולוגיה הימית. הספר משמש כספר לימוד בסיסי בחוג לציוויליזציות ימיות באוניברסיטת חיפה ונמצא בשימוש של סטודנטים ומרצים באוניברסיטה והוא מופיע בסילבוס בקורסים בחוג. מהי ארכאולוגיה ומהי ארכאולוגיה ימית, מהי תרבות ימית, מי היו גויי הים, ערי הנמל הראשונות בארץ ישראל ובנמל קיסריה אשר נבנה על ידי הורדוס בקיסריה. בנוסף הספר עוסק באמצעים בהם היא משתמשת: הצלילה ככלי מחקר, כיצד מאתרים שרידים מתחת לפני הים, כלי שיט טבועים ומטעניהם, בממצאים אחרים אשר ניתן למצוא מתחת לפני הים כגון: עוגנים, קנקנים. הספר מקדיש פרק מיוחד לחפירה בקרקעית הים לבעיות ההשתמרות של ממצאים מתחת לפני הים ולקשיים המלווים חפירה מתחת לפני המים, ולבעיית החוף המשתנה תמיד. הספר מכיל תמונות ושרטוטים, וכן רשימה ביבליוגרפית נבחרת. אתר החוג לציווילזציות ימיות אוניברסיטת חיפה המוזיאון הימי הלאומי באתר מוזיאוני חיפה המכון ללימודי ים שליד החוג לציוויליזציות ימיות המחלקה לארכאולוגיה ימית ותת ימית באתר רשות העתיקות הספר מופיע למשל בסילבוס של השיעור "שיטות עבודה בים: תרגול מעשי" של דר' דבורה צוויקל בסמסטר ב שנת 2021, עם רשימת ספרות מומלצת, הכוללת את הספר הזה.
זקסנבורג

זקסנבורג (למפת גרמניה מוגדלת)   שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוני זקסנבורג (למפת גרמניה רגילה)   שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוני זקסנבורג מחנה הריכוז זקסנבורג (גרמנית: KZ Sachsenburg) היה מחנה ריכוז נאצי, שפעל בשנותיו הראשונות של השלטון הנאצי, בין השנים 1933–1937. המחנה היה ממוקם במבנה נטוש בן ארבע קומות, שנבנה לכתחילה כבית חרושת לטקסטיל. המחנה הוקם ליד העיירה פרקנברג שבסקסוניה, כ-20 ק"מ מצפון מזרח לעיר קמניץ. עם עלייתה לשלטון של המפלגה הנאצית הוקמו מחנות ריכוז רבים, שנועדו לכליאת מתנגדי השלטון מן השמאל ומן הזרמים הליברליים. ביולי 1933 כבר היו קרוב ל-27,000 אסירים במחנות מעצר כאלה; המחנות הוקמו כיוזמות מקומיות על ידי גופי המשטרה ומשרדי המשפטים של המדינות השונות בגרמניה, וכן על ידי האס אה. לא ידוע מספרם של מחנות אלו. אחד המחנות הללו היה זקסנבורג, שהוקם במאי 1933. בהמשך הוקם סניף של מחנה בקולדיץ. בתחילת 1934 הועברה השליטה במחנות הריכוז לידיו של ארגון האס אס, שהוקם באותה תקופה, בפיקודו של היינריך הימלר. הימלר השתלט גם על כל גופי המשטרה בגרמניה (ראו: משטרה בגרמניה הנאצית). האס אס השיג שליטה מלאה במערכת מחנות הריכוז; רוב המחנות הקטנים נסגרו, ועד ספטמבר 1935 נותרו במקומם שישה מחנות "רשמיים": דכאו, ליכטנבורג, זקסנבורג, אורניינבורג, אסטרווגן, וקולומביה האוס שבברלין. בשיאו הכיל מחנה זקסנבורג כ-1,400 אסירים, שהוחזקו בתנאים קשים, תוך התעללויות ועבודת פרך, במחצבה הסמוכה. רישומי המחנה מראים על 11 אסירים שמתו במהלך שנות המחנה, אך אין לדעת מהו המספר האמיתי. מחנה זקסנבורג היה הראשון בו נתפרו לבגדי האסירים משולשים צבעוניים, שסימנו את הקטגוריה אליה השתייכו. ב-1937 החליט האס אס על צמצום המחנות הקיימים, והקמת מחנות גדולים במקומם. באותה שנה הוחלט על הקמת מחנה בוכנוואלד, וכל האסירים מזקסנבורג הועברו אליו. בכך נסגר המחנה. מעט מאוד ידוע על המחנה. רק עם פתיחת הארכיב של שירות האיתור הבינלאומי (ITS) בסוף אפריל 2008 החלו להיחשף מסמכים הנוגעים לו. מדיה וקבצים בנושא זקסנבורג בוויקישיתוף מאמר על חשיפת מסמכים של שירות האיתור הבינלאומי, בין השאר לגבי זקסנבורג על פי הערך "מחנות ריכוז", מרכז המידע אודות השואה, יד ושם; הערך CONCENTRATION CAMPS, 1933-1939, מוזיאון השואה האמריקני.
סינוס (אנטומיה)

סינוס (מלטינית: sinus, תעלה או חלל) או בעברית גַּת הוא מונח המתאר חללים במבנים אנטומים או הרחבות במבנים. נהוג להתייחס למונח כמתאר את אחת מגיתות האף, אך גיתות הן גם חללים בעצמות אחרות או באיברים אחרים, הרחבות בכלי דם (למשל התרחבות בעורק הראש המכונה "גת עורק הראש", sinus caroticus) או מעבר לדם שאינו בנוי ככלי דם רגיל (גיתות הקרום הקשה). בשימוש נדיר יותר, גת מתארת נצור (פיסטולה). בעצם העול לא נמצא סינוס. לעומת זאת בעצמות המצח, היתד והלסת העליונה יש סינוסים. סינוסיטיס סינוס, באתר אנציקלופדיה בריטניקה (באנגלית) sinus, Stedman's Medical Dictionary, 26th Ed., Williams & Wilkins ISBN 0683079220 ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
סימון וייל

האם התכוונתם ל... סימון וייל (פילוסופית) (Simone Weil) - פילוסופית ומיסטיקנית צרפתייה ממוצא יהודי. סימון וייל (פוליטיקאית) (Simone Veil) - פוליטיקאית צרפתייה ממוצא יהודי, ששרתה כשרת הבריאות בממשלת צרפת וכנשיאת הפרלמנט האירופאי.
הלן שפירו

הלן קייט שפירו (באנגלית: Helen Kate Shapiro; נולדה ב-28 בספטמבר 1946) היא זמרת יהודיה בריטית ושחקנית. שיא הצלחתה של שפירו הייתה בשנות ה-60, כאשר שרה מספר להיטים אשר צעדו במצעד הפזמונים הבריטי. שפירו נולדה בבת'נל גרין (Bethnal Green) בלונדון, ובילדותה גרה ברובע האקני בעיר. היא נכדתו של מהגר יהודי מרוסיה. הוריה עודדו אותה לפתח את כשרונה המוזיקלי, אף שהיו עניים מכדי לקנות פטיפון. לצורך האזנה לסינגל הראשון שלה היא שאלה פטיפון מהשכנים. כילדה, שפירו ניגנה על בנג'ו ושרה מדי פעם, יחד עם אחיה רון, בלהקת ג'אז של האח במועדון נוער מקומי. קולה היה בעל איכות מהדהדת, יוצאת דופן לילדה, ובזכות תכונה זו העניקו לה חבריה את הכינוי "צופר ערפל" (באנגלית: foghorn). בשנת 1961, בגיל 14, היו לשפירו שני להיטים שהגיעו למקום הראשון במצעד הפזמונים הבריטי: You Don't Know, ו- Walkin' Back to Happiness. כל ארבעת הסינגלים הראשונים שהקליטה הגיעו לשלושת המקומות הראשונים במצעד הבריטי. את רוב הקלטותיה עשתה באולפני EMI הידועים כאולפני אבי רוד. קולה הבוגר הביא לה הצלחה בִן-לילה וכך הייתה לזמרת הצעירה ביותר שהגיעה לראש המצעד הבריטי עד לאותה העת, רק הזמר פרנקי לימן היה צעיר ממנה כאשר הגיע להישג דומה בבריטניה, בשנת 1956, עם שירו Why Do Fools Fall in Love. עוד בטרם מלאו לה 16 נבחרה שפירו לזמרת הבריטית המובילה. מסע ההופעות הראשון של הביטלס בבריטניה, בחורף ובתחילת אביב 1963, היה כלהקת ליווי לשפירו, ובהופעה בתוכנית טלוויזיה מאותה תקופה נראים שלושה מחברי הלהקה כניצבים בעת ששפירו שרה. במהלך מסע הופעות זה כתבו ג'ון לנון ופול מקרטני את להיטם הראשון Misery, אשר היה מיועד לשפירו, אולם היא לא הקליטה את השיר. בשנת 1995, בעת תוכנית טלוויזיה "אלה הם חייך" שנעשתה עליה, סיפרה שפירו כי הסירוב להקליט את השיר נעשה על ידי אנשים מטעמה, מבלי שכלל זכתה לשמוע את השיר, ועל כך הצטערה לאחר מעשה. שפירו הופיעה מספר פעמים בישראל, במהלך החודשים דצמבר 1962 וינואר 1963 ערכה מסע הופעות, התארחה בגלי צה"ל שם ראיין אותה חיים קינן, ושרה בפני חיילי גדוד צנחנים כשבקהל נכח גם אריאל שרון. ב-1968 היא הגיעה שוב והופיעה ביום העצמאות. בסוף שנות העשרה של שפירו החלה הקריירה שלה לדעוך. זמרות פופ חדשות, בהן סילה בלק, סנדי שו ולולו, תפסו את קדמת הבמה, ושפירו נתפסה כמייצגת את הפופ המיושן יותר. היא החלה להופיע במחזות זמר וכזמרת ג'אז, ובשלב מאוחר יותר אף כזמרת שירי גוספל. בטלוויזיה הבריטית היא שיחקה במספר אופרות סבון במהלך שנות ה-80. בשנת 2002 הודיעה על פרישתה מהופעות ועל כוונתה להתרכז בחיי דת. בחודש אוגוסט 1987 פרסמה שפירו כי הפכה למאמינה אדוקה בישו. מאז הוציאה ארבעה אלבומי מוזיקה משיחיים, והופיעה במספר מופעי גוספל, בהם שרה וספרה על אמונתה. מדיה וקבצים בנושא הלן שפירו בוויקישיתוף הלן שפירו, במסד הנתונים הקולנועיים IMDb (באנגלית) הלן שפירו, באתר AllMovie (באנגלית) הלן שפירו, באתר ספוטיפיי הלן שפירו, באתר AllMusic (באנגלית) הלן שפירו, באתר MusicBrainz (באנגלית) הלן שפירו, באתר Yandex.Music (ברוסית) הלן שפירו, באתר Discogs (באנגלית) הלן שפירו, באתר Songkick (באנגלית) הלן שפירו, באתר Genius הלן שפירו, באתר DNCI הלן שפירו, באתר בילבורד (באנגלית) הלן שפירו - שרה, מעריב, 30 בדצמבר 1962 הלן שפירו: אני אוכיח להם, מעריב, 4 באוגוסט 1977 הלן שפירו מופיעה לצד הביטלס בשנת 1963 הגיעה הלן שפירו
פיודור השלישי, צאר רוסיה

פיודור השלישי (ברוסית: Фёдор III Алексеевич; ‏ 9 ביוני 1661 - 7 במאי 1682) היה הצאר השלישי ממשפחת רומנוב. פיודור התחנך על ידי כומר ממערב רוסיה וכתוצאה מכך היה קרוב לתרבות הפולנית. הוא היה בן אדם משכיל, דיבר באופן חופשי פולנית ולטינית, אהב שירה ומוזיקה. לאחר פטירת אחיו הבכור אלכסיי, הוכרז כיורש העצר. כמו כל אחיו היה חולני מילדות. במהלך כהונתו הקצרה הצליח להעביר מספר החלטות חשובות ולבצע מספר רפורמות: ביצוע מפקד אוכלוסין בשנת 1678 שינוי שיטת המיסוי בשנת 1679 רפורמה צבאית בשנת 1682 תוך שינוי בשיטת קידום הקצונה. ניהול המלחמה העות'מאנית-רוסית (1676–1681) המשך הרפורמה הדתית ברוסיה תוך רדיפת מתנגדיה. פטירתו בגיל צעיר השאירה את המדינה במצב לא ברור בהיבט העברת השלטון. אחיו איוואן החמישי אומנם היה בן 16, אך חולני והבויארים חששו שלא יאריך ימים. אחיו הנוסף פיוטר היה בן 10 בלבד. על רקע זה החל מרד צבאי במוסקבה. עם סיומו שני האחים החלו בכהונה משותפת ואחותם סופיה התמנתה לעוצר לידם. פיודור התחתן עם אצילה ממוצא פולני, אגפיה גרושצקיה. כתוצאה מכך חל שינוי מהותי בחצר הצאר. בפעם הראשונה האצילים החלו להופיע בבגדים מערביים. בקיץ 1681 אשתו נפטרה במהלך הלידה, וזמן קצר לאחר מכן נפטר גם בנם. בפברואר 1682 התחתן פעם שנייה עם מרפה אפרקסינה, אך אשתו הייתה צארינה רק במשך 71 ימים. מדיה וקבצים בנושא פיודור השלישי, צאר רוסיה בוויקישיתוף קורות חיים פיודור השלישי, צאר רוסיה, באתר אנציקלופדיה בריטניקה (באנגלית) פיודור השלישי, צאר רוסיה, באתר "Find a Grave" (באנגלית)
חסידות זוטשקא

חסידות זוטשקא היא חצר חסידית משושלת נדבורנה. האדמו"ר הראשון היה רבי יצחק אייזיק רוזנבוים. רבי יצחק אייזיק רוזנבוים (ה'תרס"ו–ה'תש"ס) היה בנו של רבי איתמר מנדבורנא. כיהן כרב ואדמו"ר בעיירה זוטשקא Jucica Veche (Sadhirskyi District) שבבוקובינה ובהמשך בוואשקוביץ. לאחר השואה התגורר בניו יורק, באיסט סייד ובקראון הייטס. בשנת ה'תשל"ג (1973) לאחר פטירת אביו, עלה לישראל והחל לכהן בבית מדרשו של אביו בשכונת יד אליהו בתל אביב. בשנת ה'תשמ"א עבר לבני ברק. נפטר בי"ד בתמוז ה'תש"ס. את מקומו מילא בנו הצעיר רבי נתן דוד רוזנבוים (ד' בסיוון ה'תש"ה (1945) - כ"ז בשבט ה'תשע"ט (2019)). חתנו של רבי מרדכי מזוויהל. חתניו הם רבי אלימלך בידרמן - משפיע חסידי בולט, רבי חיים לייפר - האדמו"ר מטמשוואר באלעד, רבי מנחם קאליש - האדמו"ר מאמשינוב בבורו פארק. לאחר פטירת רבי נתן דוד הוכתרו ארבעת בניו לאדמו"רים: רבי אשר ישעיה, האדמו"ר בבני ברק בבית מדרשו של אביו. חתנו של רבי יעקב מושקוביץ משאץ, משפיע בישיבת באבוב ור"מ בישיבת צ'רנוביל. התפרסם גם כמלחין. רבי גדליה משה, האדמו"ר מזוטשקא-אמסנא, פתח בית כנסת בבני ברק והקים ישיבה קטנה כלל חסידית בשם "תורת דוד", על שם אביו האדמו"ר מזוטשקא וסבו רבי נתן דוד הולנדר, רבה של אמסנא. חתנו של רבי אברהם יחיאל למברגר ממאקאווא בני ברק. רבי שלמה – הקים בית מדרש בירושלים ומשמש משפיע בישיבת טשעבין בירושלים. רבי מרדכי (נולד אלול תשל"ט), אדמו"ר מזוטשקא במונסי. חתן רבי יהושע לייפר. רבי מאיר (ה' סיון ה'תרפ"ח 1928, - ג' אלול ה'תשפ"א 2021), בנו של רבי יצחק אייזיק כיהן כרב בקראקאס ולאחמ"כ כאדמו"ר מקראקאס. התגורר בארצות הברית. בן אחר של רבי יצחק אייזיק, היה רבי ישראל (ה'תרצ"א, 1931 – כ"א בחשוון ה'תש"ע, 2009), שכיהן בחיי אביו כאדמו"ר מסטניסלב במונסי. היה חתן רבי מנחם שלמה טויב מקאלוב. חלק מבניו מכהנים כאדמו"רים: רבי זונדל ישכר דב (בערל), מכהן כממלא מקומו בבית המדרש במונסי. הקים ישיבה קטנה במקום, ולו חסידים. רבי משה (נולד כ"ה בכסלו ה'תש"ל), האדמו"ר מסטניסלב בביתר עילית. חתן רבי דוד לייפר מנדבורנא אראד. הקים בביתר כולל אברכים "תפארת ישראל" על שם אביו. קודם לכן היה ראש כולל ורב קהילת קאלוב בביתר. רבי יהודה, מכהן כאדמו"ר מלינסק, בבני ברק. חתן קרוב משפחתו רבי אליעזר זאב מראחוב. ישראל אלתר גרובייס, "בהיכלו של אבא", משפחה, אדר א ה'תשע"ט משה ויסברג, מאמסנא ועד מונסי: ארבעת אדמו"רי זוטשקא נחשפים לראשונה, באתר בחדרי חרדים, 23 באפריל 2019 אבי רבינא, ‏נצחו אראלים: הלך לעולמו הרבי מזוטשקא זצ"ל, באתר כיכר השבת, 2 בפברואר 2019 משה ויסברג, צוואת הרבי נחשפת: גבאים מלבים מחלוקת, באתר בחדרי חרדים, ‏כ"ח שבט תשע"ט - 03/02/2019 הצצה: המשפיע שהלחין את 'והנה ה' ניצב עליו' - הוכתר לאדמו"ר, באתר בחדרי חרדים, 9 בפברואר 2019 הכירו: הבן השני הוכתר כ"זוטשקא אמסנא", באתר בחדרי חרדים, 14 בפברואר 2019 טננבאום, גרשון (23 מרץ 2011). "Tosher Chassunah". The Jewish Press. אורכב מ-המקור ב-2011-09-15. נבדק ב-18 ביולי 2011. {{cite web}}: (עזרה) כתבה על פטירתו באתר חרדים.
מונדיאל 1986

מונדיאל 1986 נערך במקסיקו מ-31 במאי עד 29 ביוני 1986. הנבחרת הזוכה הייתה נבחרת ארגנטינה, שניצחה את גרמניה המערבית בתוצאה 3:2 במשחק הגמר באצטדיון האצטקה שבמקסיקו סיטי. בתכנון המקורי נועדה קולומביה לארח את המונדיאל, אך לאחר שהשלטונות בקולומביה הצהירו בסוף שנת 1982 כי אין ביכולתם לארח את המונדיאל, נבחרה מקסיקו להחליף את קולומביה באירוח המונדיאל. כך הפכה מקסיקו למדינה הראשונה בהיסטוריה שאירחה שני מונדיאלים, לאחר שאירחה גם את מונדיאל 1970. מבנה הטורניר השתנה מזה שהיה במונדיאל 1982. 24 הנבחרות שהעפילו לטורניר לאחר טורניר המוקדמות חולקו לשישה בתים של 4 נבחרות בכל בית. 16 נבחרות עלו לשלב הנוק-אאוט: שש נבחרות שהגיעו למקום הראשון בבית, שש שהגיעו למקום השני וארבע עם המאזן הטוב ביותר שהגיעו למקום השלישי. השחקן המצטיין בטורניר היה דייגו ארמאנדו מראדונה, שהיה בשיאו כשהוביל את ארגנטינה לזכייה בתואר. משחקו הטוב ביותר בטורניר היה קרוב לוודאי משחק רבע הגמר נגד נבחרת אנגליה, בו הבקיע את שני השערים בניצחון ארגנטינה 2:1 על האנגלים. שני השערים נחשבים בין השערים המפורסמים ביותר בהיסטוריה. שער אחד הובקע, כפי שאמר מראדונה בעצמו, באמצעות "יד האלוהים" (שופט המשחק לא הבחין שמראדונה נעזר בידו בכיבוש השער). השער השני שכבש היה כשכידרר לאורך כל חצי המגרש של האנגלים, תוך שהוא עובר בדרך את רוב שחקני ההגנה של האנגלים בדרך לכיבוש השער. שער זה נבחר בשנת 2002 לשער המאה. גרמניה ניצחה בפעם השנייה ברציפות את נבחרת צרפת במשחק חצי הגמר של הטורניר, לאחר שניצחה אותה בדו-קרב בעיטות עונשין בטורניר הקודם, תוך שהיא מפסידה גם בפעם השנייה ברציפות את משחק הגמר של הטורניר, והפעם לארגנטינה, לאחר שהפסידה בטורניר הקודם במשחק הגמר לנבחרת איטליה. גארי ליניקר מאנגליה זכה בתואר מלך השערים של הטורניר (נעל הזהב), לאחר שהבקיע שישה שערים לזכות נבחרתו. נבחרת פורטוגל פתחה בעיצומים במהלך הטורניר. שחקניה סירבו להתאמן בין משחקם הראשון בטורניר לשני (נגד נבחרות אנגליה ופולין). פורטוגל נשרה מהטורניר כבר בשלב הבתים, לאחר הפסדה לנבחרת מרוקו. נבחרות עיראק וקנדה, שהופיעו לראשונה במונדיאל, החליפו אחרי הטורניר כמעט את כל סגל הנבחרות שלהן, לאחר שלא צברו אף נקודה אחת במהלך הטורניר. במשחק בבית ה' בין נבחרות סקוטלנד ואורוגוואי קיבל שחקן אורוגוואי, חוסה באטיסטה (Batista), כרטיס אדום תוך פחות מדקה במשחק - שיא במשחקי הגביע העולמי, שלא נשבר עד היום. הנבחרת הבולטת בשלב הבתים הייתה זו של דנמרק, עם ניצחונות 6 - 1 על אורוגוואי ו - 2 - 0 על גרמניה, כמו גם 1 - 0 על סקוטלנד. אלא שבשמינית הגמר נתקלה בספרד שהביסה אותה 5 - 1. כן בלטו לטובה מקסיקו, שהגיעה לרבע הגמר, ובלגיה, שהגיעה למקום הרביעי, לאחר שהדיחה בשמינית הגמר את ברית המועצות עם ניצחון 4 - 3, ואת ספרד ברבע הגמר. גם ברית המועצות, כהקדמה להגעתה לגמר אליפות אירופה ב-1988, הפגינה כדורגל מצוין, אף על פי שהודחה מוקדם יחסית. איטליה, זוכת הטורניר הקודם, לא בלטה, והודחה כבר בשמינית הגמר. ערך מורחב – גמר מונדיאל 1986 נבחרת הטורניר: מדיה וקבצים בנושא מונדיאל 1986 בוויקישיתוף נתונים מלאים על הטורניר עוזי דן, תולדות המונדיאל - במקסיקו 86' הפך מראדונה מכוכב גדול לבן אלמוות, באתר הארץ, 2 באפריל 2010
סופיה אלכסייבנה רומנובה

סופיה אלכסייבנה רומנובה (ברוסית: Софья Алексеевна Романова; ‏27 בספטמבר 1657 - 14 ביולי 1704) הייתה בתו של אלכסיי הראשון ואחות של פטר הגדול. במשך 7 שנים הייתה עוצרת של רוסיה הצארית. סופיה הייתה בת של אשתו הראשונה של אלכסיי הראשון. עם פטירת פיודור השלישי שלא היו לו ילדים, פטריארך רוסיה ובויארים הכריזו על פטר הגדול שהיה אז בן 10 בלבד כצאר רוסי. משפחת מילוסלבסקי בראשות סופיה החליטו לערער על ההחלטה ויזמו מרד צבאי במוסקבה. כתוצאה ממרד זה, אחיה איוואן החמישי התמנה לצאר בנוסף לפיוטר הגדול וסופיה עצמה קיבלה תפקיד של עוצרת ליד האחים. מעשית השלטון היה מרוכז בידי המקורב שלה - וסילי גוליצין. במהלך השלטון היו לה מספר השגים: סיכול מרד מתנגדי הרפורמה הדתית ברוסיה חתימת שלום נצחי עם האיחוד הפולני-ליטאי חתימת הסכם נרצ'ינסק עם סין פשיטות לחאנות קרים בשנת 1687 ו-1689. הפשיטות לא היו מוצלחות וגרמו לירידה במוניטין שלה. יחסיה עם הכוחות הצבאיים המוצבים במוסקבה שהביאו אותה לשלטון היו מסובכים. תוך זמן קצר החל מאבק כוחות בינה לבין הנסיך חובאנסקי שהיה בין ראשי הצבא בעיר. בתמיכת הבויארים היא הצליחה להתגבר עליו, אך איבדה את התמיכה שהייתה לה בקרב הכוחות הצבאיים המוצבים בבירה. בשנת 1689, כאשר פטר הגדול התבגר והגיע לגיל 17 החלו מריבות בינה לבין הצאר הצעיר. בספטמבר 1689 היא סולקה מהשלטון ונשלחה למנזר נובודוויצ'י ליד מוסקבה. לאחר מרד צבאי נוסף בשנת 1698 היא הוכרחה להתנזר. נפטרה בשנת 1704 ונטמנה במנזר. מדיה וקבצים בנושא סופיה אלכסייבנה רומנובה בוויקישיתוף קורות חיים (ברוסית) סופיה אלכסייבנה רומנובה, באתר אנציקלופדיה בריטניקה (באנגלית) סופיה אלכסייבנה רומנובה, באתר "Find a Grave" (באנגלית)
יוניון פסיפיק

יוניון פסיפיק (באנגלית: Union Pacific Railroad; ר"ת: UP; סמל מניה ב-NYSE:‏ UNP) היא חברת הרכבות הגדולה והוותיקה בארצות הברית. מטה החברה נמצא באומהה, נברסקה. רשת המסילות של יוניון פסיפיק מכסה את רוב מדינות מרכז ומערב ארצות הברית, החל ממערב לקו העובר בין הערים שיקגו וניו אורלינס. נכון ל-31 בדצמבר 2008, יוניון פסיפיק מפעילה 51,518 קילומטר של מסילות, מתוכן 42,118 ק"מ נמצאים בבעלות החברה. בשני מדדים אלה זוהי חברת הרכבות הגדולה ביותר בארצות הברית. יוניון פסיפיק הגיעה לגודלה הנוכחי לאחר שרכשה מספר גדול של חברות רכבת, ביניהן את החברות: מיזורי פסיפיק, שיקגו אנד נורת' וסטרן, וסטרן פסיפיק, מיזורי-קנזס-טקסס, וסאת'רן פסיפיק. נכון לשנת 2009. בבעלות יוניון פסיפיק אף 26% מתוך חברת Ferromex שהיא תאגיד הרכבות הגדול ביותר במקסיקו. המתחרה העיקרית של יוניון פסיפיק היא חברת הרכבת BNSF המפעילה מסילות באזור גאוגרפי דומה. חברת יוניון פסיפיק התאגדה ב-1 ביולי 1862, על רקע כניסתו לתוקף של חוק המסילות הפסיפיות משנת 1862 (באנגלית: Pacific Railway Act of 1862), אשר נועד לסייע לסלילת מסילות והקמת רשת טלגרף ממערב לנהר מיזורי. תחת הנהגתו של מחזיק המניות העיקרי בחברה, ד"ר תומאס דורנט, נסללה המסילה הראשונה בעיר אומהה בנברסקה. בשנת 1869 נוצר חיבור בין מסילותיה של יוניון פסיפיק, לאלו של חברת סנטרל פסיפיק, בפיסגת פרומוטורי ביוטה, ובכך לראשונה בהיסטוריה של ארצות הברית, קם קשר מסילתי רצוף החוצה את יבשת צפון אמריקה, דרך ארצות הברית. בהמשך השתלטה חברת יוניון פסיפיק על שלוש חברות רכבת מורמוניות וכך רכשה מסילות מדרום לסולט לייק סיטי ולתוך עמק יוטה, ואף מצפון ליוטה אל איידהו. החברה המשיכה לסלול והגיעה לדנוור ולפורטלנד במדינת אורגון. החברה רכשה את חברת קנזס פסיפיק ואף החזיקה במסילה צרה אשר הובילה ללב הרי הרוקי בקולורדו. בשנת 1872 הייתה החברה מעורבת בשערוריית שוחד של חברי בית הנבחרים האמריקאי, הידועה בשם סקנדל קרדיט מובילייה (באנגלית: Crédit Mobilier scandal). מצוקותיה הכלכליות של החברה הובילו למצב של חדלות פרעון בשלהי שנות ה-70 של המאה ה-19, אחריו עברה החברה ארגון מחדש ושמה שונה מ- Union Pacific Railroad ל- Union Pacific Railway ב-24 בינואר 1880. מאותה עת היה מחזיק המניות העקרי בה ג'יי גולד. גם חברה חדשה זו הכריזה על חדלות פרעון בשנת 1893, אולם ב-1 ביולי 1897 קמה החברה לתחיה ושבה לשמה המקורי. בתקופה זו מכרה החברה חלק מנכסיה, אולם בתחילת המאה ה-20 התאוששה החברה ורכשה מחדש את אותם נכסים שמכרה. בשנת 1936 ייסדה החברה עיירת נופש וסקי בשם סאן ואלי במדינת איידהו לרווחת עובדיה. בשנות ה-80 של המאה ה-20 שבה החברה לרכוש חברות רכבת קטנות יותר ובשנת 1996 רכשה את חברת הרכבות סאותרן פסיפיק. מטה החברה שוכן בעיר אומהה בנברסקה מאז היווסדה. מטה החברה עבר לבניין משרדים חדש בשנת 2003. בעיר פועלים גם מוסכי ציוד נייד של החברה וחצר עיתוקים גדולה. מדיה וקבצים בנושא יוניון פסיפיק בוויקישיתוף אתר האינטרנט הרשמי של יוניון פסיפיק (באנגלית) יוניון פסיפיק, ברשת החברתית פייסבוק יוניון פסיפיק, ברשת החברתית אקס (טוויטר) יוניון פסיפיק, באתר אנציקלופדיה בריטניקה (באנגלית)
וסילי גוליצין

וסילי גוליצין (ברוסית: Василий Васильевич Голицын‏; 1643 - 2 במאי 1714) היה נסיך רוסי, בין המדינאים הבולטים ברוסיה של המאה ה-17 ובין ראשי הממשל בתקופת שלטונה של סופיה אלכסייבנה רומנובה בשנים 1682–1689. ב-1676 השתתף במלחמה נגד חאנות קרים. בתקופת כהונתו של פיודור השלישי מונה למספר תפקידי מפתח בממשל וקיבל תואר בויארין. בתקופה בה תפקדה סופיה רומנובה כעוצרת התמנה רשמית לראש משרד החוץ. המצב הגאופולטי של רוסיה הצארית באותה תקופה היה די קשה. למרות חתימת הסכם שלום עם האימפריה העות'מאנית היחסים היו מתוחים, השלום עם האיחוד הפולני-ליטאי היה לא יציב, בשנת 1682 החלו פלישות של חאנות קרים לשטחי רוסיה הצארית. גוליצין היה בדעה שיש לחמם את היחסים עם הפולנים. כתוצאה מכך רוסיה ויתרה בשלב זה על שאיפותיה להחזיר לעצמה מוצא לים הבלטי. לאחר משא ומתן ארוך, בשנת 1686 נחתם הסכם של שלום נצחי עם האיחוד הפולני-ליטאי. ההסכם אשרר את ההסכמות של הסכם אנדרוסובו וגם השאיר את קייב בשליטה רוסית. בהתאם להסכם זה, רוסיה הצארית התחייבה להתחיל במלחמה נגד האימפריה העות'מאנית. כשלב מקדים, בשנים 1687 ו-1689 גוליצין ארגן שתי פשיטות נגד חאנות קרים. המערכות הצבאיות לא היו מוצלחות וגרמו לאבדות משמעותיות לרוסים. רק לאחר מאמצים רבים, הנסיכה סופיה הצליחה לשכנע את פטר הגדול להכריז על גוליצין כמפקד שניצח במערכה. עם זאת, הפשיטות תרמו לכך שחאנות קרים לא הייתה יכולה לעזור לטורקים בלחימה נגד פולין ואוסטריה. בשנת 1689 פטר הגדול סילק את סופיה רומנובה מכל תפקידיה. גוליצין נשלח לגלות במחוז ארכנגלסק ונפטר שם בשנת 1714. מדיה וקבצים בנושא וסילי גוליצין בוויקישיתוף קורות חיים (ברוסית) וסילי גוליצין, באתר אנציקלופדיה בריטניקה (באנגלית)
מרחב ארבע-ממדי

מרחב ארבע-ממדי הוא מרחב שלו ארבעה ממדים. המונח מרחב ארבע-ממדי מציין ארבעה ממדים זהים בתכונותיהם. מספר עצמים תאורטיים נהגו בארבעה ממדים, בהם הכללות של עצמים משניים ושלושה ממדים: טסרקט הוא הכללה ארבע-ממדית של קובייה תלת־ממדית, כפי שקובייה היא הכללה של ריבוע דו-ממדי. המרחב מוצג באלגברה באמצעות וקטור ארבע-ממדי המציין מיקום במרחב. ניתן גם להציגו באמצעות הבסיס הסטנדרטי ( e 1 , e 2 , e 3 , e 4 ) {\displaystyle (e1,e2,e3,e4)} , השווה למרחב R 4 {\displaystyle \mathbb {R} ^{4}} ופורש אותו. גדלים וצורות במרחב בעלי יותר משלושה ממדים מקבלים קידומת "היפר", כגון היפרספרה, היפרקובייה, היפרנפח, היפראליפסה. במרחב הארבע ממדי ישנם שישה גופים אפלטוניים, חמישה מהם גרסאות ארבע ממדיות של גופים אפלטוניים בתלת־ממד, ואחד מהם, ההיפרמעוין, הוא צורה חדשה. בפיזיקה, בתורת היחסות, מתייחסים למרחב בעל 3+1 ממדים, בו שלושה מהממדים הם המרחב המוכר והממד הנותר מייצג את הזמן, ואינו מיוצג במשוואות בדיוק באותו אופן, ולכן הוא אינו מרחב ארבע-ממדי על פי ההגדרה. מיקום במרחב זה מיוצג באמצעות 4-וקטור, שהוא וקטור בעל ארבעה רכיבים, שהראשון שבהם מייצג את הזמן והיתר את המרחב התלת-ממדי. לואיזה בונפיליולי הייתה בין המדענים הישראלים הראשונים שעסקו בתחום ובשנת 1966 זכתה בפרס של החברה אמריקאית להנדסה על מחקריה בתחום זה. קווטרניון (וקטור/מספר 4-ממדי): אלגברת קווטרניונים אלגברת הקווטרניונים של המילטון מרחב תלת-ממדי מרחב אוקלידי רודי רקר, הממד הרביעי - סיור מודרך ביקומים הגבוהים, הוצאת מאגנס ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
אלון שסוע

אלון שסוע (שם מדעי: Quercus cerris; מכונה גם אלון טורקי) הוא מין של עץ ממשפחת האלוניים. נפוץ בעיקר באזור אירופה ואסיה הקטנה. כינויו ניתן לו בשם תפוצתו הרבה בטורקיה. בישראל המין גדל בר באתר יחיד בהר החרמון. אלון שסוע הוא ערך טבע מוגן על פי חוק בישראל. האלון השסוע הוא עץ נשיר, שגובהו נע בין 25 ל-40 מטרים וקוטר גזעו עד 2 מטרים. עליו מפורצים מאוד, אורכם 4–71 סנטימטרים ורוחבם 3–5 סנטימטרים; עליהם 6–12 אונות. הפרחים של אלון שסוע בעלי עגילים, והם מואבקים בעזרת הרוח. הפירות מתפתחים במשך 18 חודשים לאחר ההאבקה. הפרי הוא בלוט גדול שאורכו 2.5–4 ס"מ והיקפו כ-2 ס"מ. קוציו של הבלוט אורכים ומעוקלים. טעם הבלוט מר, ולכן הוא נאכל בעיקר על ידי עורבנים ויונים; סנאים יאכלוהו כברירת מחדל במקרה ששאר המזון אזל. האלון השסוע משמש כעץ נוי וכשובר רוח. מצב שימור העץ הוא ללא חשש. מדיה וקבצים בנושא אלון שסוע בוויקישיתוף אלון שסוע, באתר ITIS (באנגלית) אלון שסוע, באתר NCBI (באנגלית) אלון שסוע, באתר האנציקלופדיה של החיים (באנגלית) אלון שסוע, באתר צמח השדה אלון שסוע, באתר צמחיית ישראל וסביבתה אלון שסוע, באתר GBIF (באנגלית) אלון שסוע, באתר The Plant List (באנגלית) אלון שסוע, באתר IPNI (באנגלית) אלון שסוע באתר הרשימה האדומה של IUCN אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.